Заняткі праводзяцца як для пачаткоўцаў, так і для тых, хто ўжо вывучаў літоўскую мову ва ўніверсітэце. Удзельнікі курсаў за гэты час здолелі падвысіць свой ўзровень валодання мовай нашых бліжэйшых суседзяў, пазнаёміліся з моўнымі прынцыпамі і падабенствамі, якія маюць беларуская і літоўская. А таксама, дзякуючы цікавай арганізацыі заняткаў, адкрылі для сябе літоўскую літаратуру, паэзію, бардаўскія спевы літоўскіх выканаўцаў, фальклор – важныя крыніцы навучання, якія таксама пашыраюць культурныя межы.